ΓΡΑΠΤΗ ΕΡΩΤΗΣΗ P-1862/02

υποβολή: Joseph Daul (PPE-DE) προς την Επιτροπή

(24 Ιουνίου 2002)

Θέμα: Κατάσταση των εξαγωγών ζάχαρης από τα Βαλκάνια στην ΕΕ

Ο κανονισμός του Συμβουλίου (ΕΚ) 2563/2000(1) της 20ής Νοεμβρίου 2000 επέκτεινε στην Πρώην Γιουγκοσλαβική Δημοκρατία της Μακεδονίας και την Ομοσπονδιακή Δημοκρατία της Γιουγκοσλαβίας τα έκτακτα εμπορικά μέτραπέρ των χωρών και περιοχών που συμμετέχουν στη διαδικασία σταθεροποίησης και σύνδεσης που έθεσε σε ενέργεια η ΕΕ με τον κανονισμό (ΕΚ) 2890/98.

Κατ' αυτόν τον τρόπο οι χώρες της Βαλκανικής απολαμβάνουν σήμερα στο σύνολό τους ελεύθερης πρόσβασης στην αγορά της ΕΕ χωρίς δασμούς. Όλα τα γεωργικά προϊόντα που προέρχονται από τις χώρες αυτές με εξαίρεση ορισμένα προϊόντα αλιείας, τα κρασιά και το κρέας νεαρού μόσχου για τα οποία προβλέπονται ειδικές διατάξεις, μπορούν να εξάγονται στην ΕΕ χωρίς ποσοτικό περιορισμό.

Πριν από τη λήψη των μέτρων αυτών, οι χώρες αυτές δεν εξήγαγαν ζάχαρη στην ΕΕ, από το 2001 όμως, οι εξαγωγές προϊόντων προς την ΕΕ ανήλθαν σε 70 000 tn για όλο το έτος και ανέρχονται ήδη σε 80 000 για το πρώτο τρίμηνο του 2002.

Οι εξαγωγές αυτές είχαν συνέπειες για τις τοπικές αγορές δεδομένου ότι προκάλεσαν έλλειψη ζάχαρης με τον πληθυσμό ναφίσταται τον αντίκτυπο που είχε το άνοιγμα της κοινοτικής αγοράς. Άμεση συνέπεια των ανωτέρω είναι να προσπαθούν σήμερα οι χώρες αυτές να εισάγουν ζάχαρη για τον εφοδιασμό των πληθυσμών τους. Οι εισαγωγές αυτές θα εκμηδενίσουν το όποιο οικονομικό όφελος που προέκυψε από την εφαρμογή των εμπορικών μέτρων τα οποία αποφάσισε η ΕΕ.

Ποιος είναι ο απολογισμός της Επιτροπής ως προς τα εμπορικά μέτρα έναντι των χωρών αυτών·

Ποια μέτρα προτίθεται να λάβει ώστε να μηνφίστανται οι πληθυσμοί των χωρών αυτών τις αντίξοες συνέπειες·

(1) ΕΕ L 295 της 23.11.2000, σελ. 1.

Απάντηση του κ. Lamy εξ ονόματος της Επιτροπής

(17 Ιουλίου 2002)

Η Επιτροπή γνωρίζει το γεγονός της σημαντικής αύξησης εξαγωγών ζάχαρης στην Κοινότητα από πολλές χώρες των δυτικών Βαλκανίων κατά την περίοδο 2001-2002. Έχοντας το γεγονός αυτό κατά νου, η Επιτροπή παρακολουθεί με μεγάλη προσοχή τις εξελίξεις των συναλλαγών αυτών που προκαλούν ορισμένες ανησυχίες, δεδομένου ότι οι εισαγωγές αυτές μπορεί να προκαλέσουν αναταραχές σε περιφερειακό επίπεδο και στις δυο πλευρές. Στο πλαίσιο αυτό, δημοσιεύθηκε προειδοποίηση προς τους εισαγωγείς ζάχαρης ώστε να προειδοποιηθούν οι εμπορευόμενοι για ενδεχόμενες ανωμαλίες στις συναλλαγές αυτές.

Η Επιτροπή είναι πεπεισμένη ότι η ισχυρή αύξηση των εξαγωγών ζάχαρης προς την Κοινότητα που αναφέρεται ανωτέρω, δεν μπορεί να επηρεάσει σημαντικά τον εσωτερικό ανεφοδιασμό σε ζάχαρη. Η Επιτροπή είναι της γνώμης ότι το άνοιγμα της κοινοτικής αγοράς στις εισαγωγές από τις χώρες των δυτικών Βαλκανίων μπορεί να έχει μόνο ευνοϊκές συνέπειες για την αειφόρο οικονομική ανάπτυξη της περιφέρειας. Οι συνέπειες της ελευθέρωσης αυτής πρέπει να εκτιμηθούν στο πλαίσιο μιας σφαιρικής προοπτικής λαμβάνονταςπόψη την κατάσταση όλων των εμπλεκόμενων οικονομικών παραγόντων, κυρίως των καταναλωτών, των παραγωγών, των βιομηχανιών και των εμπορίων της περιφέρειας.

Τα αυτόνομα και προτιμησιακά μέτρα που θεσπίσθηκαν με τον κανονισμό (ΕΚ) 2007/2000 του Συμβουλίου της 18ης Σεπτεμβρίου 2000 για τη θέσπιση έκτακτων εμπορικών μέτρωνπέρ των χωρών και εδαφών που συμμετέχουν και συνδέονται με τη διαδικασία σταθεροποίησης και σύνδεσης την οποία έθεσε σε εφαρμογή η Ένωση, που τροποποιεί τον κανονισμό (ΕΚ) αριθ. 2820/98 και καταργεί τους κανονισμούς (ΕΚ) αριθ. 1763/1999 και (ΕΚ) αριθ. 6/2000(1), και όπως τροποποιήθηκε με τον κανονισμό (ΕΚ) αριθ. 2563/2000 του Συμβουλίου, της 20ης Νοεμβρίου 2000(2), έχουν ως στόχο, χάρη σε ένα ασύμμετρο άνοιγμα των αγορών προς όφελος των χωρών αυτών, να συμβάλουν στην οικονομική και πολιτική σταθεροποίηση της περιφέρειας. Η Επιτροπή είναι πεπεισμένη ότι η ελευθέρωση των διμερών συναλλαγών με την Ένωση, η οποία επιπλέον αντιμετωπίζει το θέμα της ενίσχυσης της περιφερειακής ολοκλήρωσης στο πλαίσιο των Βαλκανίων, και τις προσχωρήσεις

στον Παγκόσμιο Οργανισμό Εμπορίου (ΠΟΕ), μπορεί να επωφελήσει κατά τρόπο διαρκή τους εταίρους της του νοτιοανατολικού τμήματος της Ευρώπης. Για την πολιτική αυτή αναλήφθηκαν δεσμεύσεις από το Ευρωπαϊκό Συμβούλιο της Κολωνίας του Ιουνίου 1999 και, στο τέλος του 2000, η πολιτική αυτή αναπτύχθηκε στο σύνολο της περιφέρειας, όταν αυτό κατέστη δυνατόν με την άρση των κυρώσεων έναντι της Ομοσπονδιακής Δημοκρατίας της Γιουγκοσλαβίας (ΟΔΓ).

(1) ΕΕ L 240 της 23.9.2000.

(2) ΕΕ L 295 της 23.11.2000.